**Քրիսթեն Նյուգոր** (նորվ.՝ Kristen Nygaard, օգոստոսի 27, 1926(1926-08-27), Օսլո, Նորվեգիա - օգոստոսի 10, 2002(2002-08-10), Օսլո, Նորվեգիա), նորվեգացի գիտնական հաշվողական համակարգերի տեսության բնագավառում, Թյուրինգի մրցանակի դափնեկիր։ Օլե-Յոհան Դալի հետ մեկտեղ հանդիսանում է օբյեկտ կողմնորոշված ծրագրավորման, ինչպես նաև առաջին «Սիմուլա» օբյեկտ կողմնորոշված ծրագրավորման լեզվի հիմքերի մշակողներից մեկը։

Կյանք
-----

1951 թվականի հունվարի 27-ից Նյուգորն ամուսնացած է եղել «The Norwegian Agency for Aid to Developing Countries» բարեգործական ընկերության գործընկերոջ` Յոհաննա Նյուգորի հետ (նորվ.՝ Johanna Nygaard): Միասին դաստիարակել են երեք երեխա։ Ունեն յոթ թոռ։

Քրիսթեն Նյուգորը մահացել է 75 տարեկան հասակում` իր գործընկեր Դալի մահվանից մեկ ամիս անց, սրտամկանի ինֆարկտից։

Գործունեություն
---------------

Քրիսթեն Նյուգորը մաթեմատիկայի մագիստրոսի աստիճան է ստացել 1956 թվականին։ Նրա մագիստրոսական ատենախոսությունը կրում էր «Մոնտե-Կարլոյի մեթոդների տեսական ասպեկտները» վերնագիրը (անգլ.՝ Theoretical Aspects of Monte Carlo Methods): 1948-1960 թվականներին Նյուգորը աշխատել է նորվեգական ռազմական գիտահետազոտական ինստիտուտում, որտեղ վերջին երեք տարիներին գլխավորել է օպերացիաների ուսումնասիրության բաժանմունքը։ 1960 թվականից զբաղեցրել է Նորվեգական հաշվողական կենտրոնի տնօրենի պաշտոնը։ 1975-1976 թվականներին դասավանդել է Դանիայում` Օրհուսի համալսարանում։ 1977 թվականից Օսլոյի համալսարանում ստացել է պրոֆեսորի կոչում և Օլե-Յոհան Դալի հետ աշխատել օբյեկտ կողմնորոշված ծրագրավորման լեզուների վրա։ Նրանք միասին մշակել են առաջին օբյեկտ կողմնորոշված «*Simula I*» ծրագիրը, ապա նաև` «*Simula 67*»-ը։ Դալը և Նյուգորն առաջ են քաշել ծրագրավորման հետ կապված մի շարք հասկացություններ` դաս, օբյեկտ, ժառանգում, օբյեկտների դինամիկ ստեղծում և այլն։ Ներկայումս այս հասկացություններն ընկած են ծրագրավորման լեզուների, մասնավորապես, Ջավայի, C++-ի հիմքում։ 1975-1992 թվականներին մասնակցել է «Սիմուլա»-յի գաղափարները շարունակող և զարգացնող հաջորդ ծրագրի` «BETA»-ի մշակմանը։

1987 թվականին Քրիսթեն Նյուգորը որպես հրավիրված դասախոս աշխատել է Ստենֆորդի համալսարանում, ինչպես նաև «Xerox PARC», «Palo Alto» և «Apple» ընկերություններում։

2000 թվականի օգոստոսից Նյուգորը հանդիսանում է Սուրբ Օլաֆի շքանշանի կոմանդոր։ 2001 թվականին Դալի հետ պարգևատրվել է Թյուրինգի մրցանակով, իսկ 2002 թվականին՝ Ջոն ֆոն Նեյմանի շքանշանով ինֆորմատիկայի զարգացման ոլորտում էական ներդրման համար։ Նորվեգիայի գիտությունների ակադեմիայի անդամ է։

Պարգևներ
--------

* 1990 - Լունդի համալսարանի պատվավոր դոկտորի կոչում
* 1990 - Norbert Wiener Award for Social and Professional Responsibility
* 1991 - Օլբորսկու համալսարանի պատվավոր դոկտորի կոչում
* 1999 - Rosing Prize (Norwegian Data Association) Օլե-Յոհան Դալի հետ համատեղ
* 2000 - Object Management Group-ի պատվավոր անդամակցություն
* 2000 - Սուրբ Օլաֆի շքանշանի կոմանդոր
* 2001 - Թյուրինգի մրցանակ Դալի հետ համատեղ
* 2001 - Ջոն ֆոն Նեյմանի շքանշան

Ծանոթագրություններ
------------------

1. 1 2 3 4 5 6 7 8 9 10 11 12 13 14  Մակտյուտոր մաթեմատիկայի պատմության արխիվ — 1994.
2. 1 2 3 4  Store norske leksikon(նորվ.) — 1978. — ISSN 2464-1480
3. 1 2 3 4  *Deutsche Nationalbibliothek* Record #138831904 // Gemeinsame Normdatei (գերմ.) — 2012—2016.
4. ↑
5. ↑
6. ↑
7. ↑  Norsk biografisk leksikon(նորվ.) — Kunnskapsforlaget. — ISSN 2464-1502
8. 1 2 3  Биография Archived 2009-04-20 at the Wayback Machine. 15 февраля 2002 года (անգլ.)
9. ↑  Страница памяти профессора Даля Archived 2009-03-25 at the Wayback Machine. (անգլ.)
10. ↑  "ACM Award Citation / Kristen Nygaard". Արխիվացված է the original 2007 թ․ հուլիսի 5-ին. Retrieved 2016 թ․ նոյեմբերի 21. `{{cite web}}`: Unknown parameter `|dead-url=` ignored (`|url-status=` suggested) (help)

Տես նաև
-------

* Օլե-Յոհան Դալ
* Օբյեկտ կողմնորոշված ծրագրավորում

Արտաքին հղումներ
----------------

* Archived 2006-02-03 at the Wayback Machine. Նյուգորի կայքը Օսլոյի համալսարանում (անգլ.)
* Archived 2016-08-10 at the Wayback Machine. Նյուգորի կենսագրությունը [http://www-groups.dcs.st-and.ac.uk/~history/ «The MacTutor History of Mathematics archive» Archived 2009-02-04 at the Wayback Machine. ծրագրի կայքում (անգլ.)
* Քրիսթեն Նյուգորի հիշատակի էջ (անգլ.), (նորվ.)